EkBass/fiwiki-20250220-pages-articles huggingface dataset:
Da Real World

Da Real World on rap-artisti Missy Elliottin toinen studioalbumi. Albumi julkaistiin kesäkuussa 1999. == Taustaa == Albumin ensimmäinen single "She's a Bitch" kuultiin ensimmäisen kerran radiossa maaliskuussa 1999. Jotkin radiokanavat eivät kuitenkaan suostuneet soittamaan sitä voimakkaan kiroilun. Single ei muutenkaan menestynyt kovin hyvin. Albumin toinen single "All n My Grill" julkaistiin syyskuussa 1999. Albumin kolmas single "Hot Boys" sai parhaimman vastaanoton, kuin edeltäjänsä. Se sijoittui R&B;/Rap -listan ykköspaikalle. Albumi myi platinaa vuoden 2000 alussa. Sitä oli myyty 1,1 miljoonaa kappaletta. == Kappaleet == # # # # # # # # # # # # # # # # # # All n My Grill [Remix] (feat. MC Solaar & Nicole Wray) == Singlet == * "She's a Bitch" (20. huhtikuuta 1999) * "All n My Grill" (13. syyskuuta 1999) * "Hot Boyz (Remix)" (9. marraskuuta 1999) == Lähteet == Luokka:Missy Elliottin albumit Luokka:Vuoden 1999 albumit Luokka:Timbalandin tuottamat albumit
Dancing Machine

Dancing Machine on The Jackson 5 -yhtyeen kahdeksas studioalbumi. ==Kappaleet== # "I Am Love" (D.Fenceton / J.Marcellino / M.Larson / R.Rancifer) – 7:29 # "Whatever You Got, I Want" (G.Marcellino / J.Marcellino / M.Larson) – 2:58 # "She's a Rhythm Child" (C.Drayton / H.Davis / R.Talmage) – 2:39 # "Dancing Machine" (D.Fletcher / H.Davis / W.D.Parks) – 2:43 # "The Life of the Party" (C.Drayton / H.Davis / T.Smith) – 2:35 # "What You Don't Know" (G.Marcellino / J.Marcellino / M.Larson) – 4:25 # "If I Don't Love You This Way" (L.Ware / P.Sawyer) – 3:28 # "It All Begins and Ends With Love" (D.Fenceton / J.Marcellino / M.Larson) – 3:07 # "The Mirrors of My Mind" (C.O'Hare / D.Fletcher / N.Garfield) – 3:08 == Aiheesta muualla == * Dancing Machine Discogsissa Luokka:The Jackson 5:n albumit Luokka: Vuoden 1974 albumit
Lozva

Lozva () on Obin vesistöön kuuluvan Tavdan alkujoki Sverdlovskin alueen pohjoisosassa Venäjällä. Sen pituus on 637 kilometriä ja valuma-alueen laajuus 17 800 neliökilometriä. Lozva saa alkunsa Uralin pohjoisosasta Pojasovyi Kamen -harjanteen itärinteeltä, virtaa aluksi kohti etelää ja sitten kaakkoon Länsi- Siperian alangon soiden keskellä. Suurimmat sivujoet ovat Pynovka, Bolšaja Jevva, Ponil ja Ivdel. Joki on liikennöintikelpoinen Ivdelin suuhun asti. Joen varrella sijaitsee Ivdelin kaupunki. Seudun kanta-asukkaita ovat mansit. ==Lähteet== Luokka:Obin vesistö Luokka:Sverdlovskin alueen joet
Moving Violation

Moving Violation on The Jackson 5 -yhtyeen yhdeksäs virallinen studioalbumi sekä yhtyeen viimeinen, jonka se julkaisi Motown Recordsin alaisuudessa. ==Kappalelista== #"Forever Came Today" – 6:23 #"Moving Violation" – 3:37 #"(You Were Made) Especially for Me" – 3:28 #"Honey Love" – 4:40 #"Body Language (Do the Love Dance)" – 4:07 #"All I Do Is Think of You" – 3:17 #"Breezy" – 3:38 #"Call of the Wild" – 2:33 #"Time Explosion" – 4:13 == Aiheesta muualla == * Moving Violation Discogsissa Luokka:The Jackson 5:n albumit Luokka: Vuoden 1975 albumit
Ljapin

Ljapin (, myös Sygva, Сыгва; Hulga, Хулга) on Obin vesistöön kuuluvan Severnaja Sosvan sivujoki Tjumenin alueeseen kuuluvassa Hanti-Mansian autonomisessa piirikunnassa Venäjällä. Sen muodostavat Uralin pohjoisosasta alkunsa saavat Hulga- ja Štšekurjajoet. Ljapinin pituus on 151 kilometriä (Hulga mukaan luettuna 404 kilometriä), valuma-alueen laajuus 27 300 neliökilometriä ja keskimääräinen virtaus 345 kuutiometriä sekunnissa. Joen varsilla asuu manseja. ==Lähteet== Luokka:Hanti-Mansian joet Luokka:Obin vesistö
Miss E... So Addictive

Miss E... So Addictive on rap-artisti Missy Elliottin kolmas studioalbumi. Albumi julkaistiin 15. toukokuuta 2001. == Kappaleet == # # # # # # # (Sisältää samplen One Way -yhtyeen "Pop It" -kappaleesta) # # # # # # # # # # # #"4 My People" (Basement Jaxx Remix) [International Bonus Track] == Listasijoitukset == Lista Sija U.S. Billboard 200 2 U.S. Billboard Top R&B; Albums 1 Top Canadian Albums 8 == Singlet == * "Get Ur Freak On" (6. maaliskuuta 2001) * "One Minute Man (Remix)" (22. kesäkuuta 2001) * "Take Away" (15. marraskuuta 2001) * "4 My People" (3. tammikuuta 2002) == Lähteet == Luokka:Vuoden 2001 albumit Luokka:Missy Elliottin albumit Luokka:Timbalandin tuottamat albumit
Severnaja Sosva

Severnaja Sosva () on Obin läntinen sivujoki Tjumenin alueeseen kuuluvassa Hanti-Mansian autonomisessa piirikunnassa Venäjällä. Sen pituus on 754 kilometriä, valuma-alueen laajuus 98 300 neliökilometriä ja keskimääräinen virtaus 860 kuutiometriä sekunnissa. Severnaja Sosvan muodostavat Uralin itärinteiltä alkunsa saavat Bolšaja ja Malaja Sosva. Joki virtaa kohti pohjoista leveässä soistuneessa laaksossa. Paikoitellen se on jopa kilometrin levyinen. Alajuoksullaan Severnaja Sosva virtaa Obin rinnalla muodostaen lukuisia saaria. Tärkeimmät sivujoet ovat Ljapin ja Malaja Sosva (toinen samannimisistä joista). Alajuoksu on liikennöintikelpoinen. Joen varrella sijaitsevia kyliä tai taajamia ovat muun muassa Sosva (taajama), Igrim (taajama) ja Berjozovo (kaupunkityyppinen taajama). Seudun kanta-asukkaita ovat mansit. ==Katso myös== * Sosva ==Lähteet== ==Aiheesta muualla== * Hydrologisia tilastoja 1937-1990: Severnaya Sosva at Sosva (unesco.org) Luokka:Hanti-Mansian joet Luokka:Obin vesistö
Henry Thomas Colebrooke

Henry Thomas Colebrooke (15. kesäkuuta 1765 Lontoo – 10. maaliskuuta 1837) oli englantilainen orientalisti. Henry Thomas Colebrooke oli Gattonin 2. baronetin George Colebrooken kolmas poika. Hänet koulutettiin kotona, ja jo 15-vuotiaana hän oli huomattavan edistynyt antiikintutkimuksessa ja matematiikassa. Colebrooke asui 12–16-vuotiaana Ranskassa. Vuonna 1782 Colebrooke nimitettiin kirjuriksi Intiaan. Noin vuosi saapumisensa jälkeen hänestä tuli tilinpitäjien lautakunnan jäsen Kalkuttaan. Hänet siirrettiin 1789 Purnean piirikuntaan kartoittamaan alueen resursseja. Vuonna 1795 hän julkaisi raportin Remarks on the Husbandry and Commerce of Bengal, jossa hän kannatti Britannian ja Intian välistä vapaakauppaa. Asuttuaan Intiassa 11 vuotta Colebrooke aloitti sanskritin opiskelun. Hän sai tehtäväkseen kääntää suuren hindujen lakien kokoelman, joka oli William Jonesin aloittama monumentaalinen hindulainsäädännön tutkielma. Hän käänsi kaksi perintölakia koskevaa tutkielmaa Mitacshara of Vijnaneshwaran ja Dayabhaga of Jimutavahanan nimikkeen Law of Inheritance alle. Vuonna 1805 Arthur Wellesley nimitti hänet hindulainsäädännön ja sanskritin professoriksi Fort Williamin collegeen. Kalkutassa asuessaan hän kirjoitti sanskritin kieliopin (Sanskrit Grammar, 1805), artikkeleita hindujen uskonnollisista seremonioista ja esseen Veda- kirjoista (Essay on the Vedas, 1805), joka oli merkittävä englanninkielinen tutkimus aiheesta. Hän palasi Englantiin 1814. Hän oli Royal Asiatic Society -seuran puheenjohtaja. Hänen poikansa Sir T.E. Colebrooke julkaisi postuumisti isästään elämäkerrallisen esseen 1873 osaksi uusintapainosta Colebrooken esseekokoelmasta Miscellaneous Essays. Luokka:Brittiläiset professorit Luokka:Indologit Luokka:Vuonna 1765 syntyneet Luokka:Vuonna 1837 kuolleet
Malaja Sosva

Malaja Sosva () on Obin vesistöön kuuluvan Severnaja Sosvan sivujoki Hanti- Mansian autonomisessa piirikunnassa Tjumenin alueella Venäjällä. Joen pituus on 484 kilometriä ja valuma-alueen laajuus 10 400 neliökilometriä. Joki virtaa kohti pohjoista Länsi-Siperian alangon länsireunalla. Joen varrella sijaitsee kansallisestikin merkittävä Malaja Sosvan luonnonpuisto. Alajuoksulla on paljon soita. Suurin sivujoki on Punga. Malaja Sosvan suussa sijaitsee Igrimin kaupunkimainen taajama. Joen keskivirtaama oli keskijuoksun mittauspisteessä keskimäärin 36,7 m3/s. Kevättulvat esiintyy yleensä huhti-kesäkuussa, jolloin keskimääräinen kuukausivirtaama saattaa kohota jopa yli 200 m3/s:ssa. Seudulla on maakaasuesiintymiä. ===Toinen Malaja Sosva - Severnaja Sosvan alkujoki=== Malaja Sosva on myös Severnaja Sosvan eteläisemmän alkujoen nimi. Severnaja Sosva saa alkunsa Ural-vuorten itäpuolelta kohdassa (), jossa pohjoisempaan alkujokeen Bolšaja Sosvaan liittyy vähäisempi Malaja Sosva. Molemmat alkujoet saavat alkunsa Uralin itärinteiltä Hanti-Mansian länsirajalta. == Katso myös== * Sosva, Obin Irtyš-haaran Tobol-sivujoen Tavda-haaran toinen alkujoki. ==Lähteet== Luokka:Hanti-Mansian joet Luokka:Obin vesistö
Elixair

Elixair Oy on suomalainen yritys, joka valmistaa samannimisiä ilmanpuhdistimia. Tuotemerkki syntyi 1979. Säätölaitteiden ja myöhemmin ilmanpuhdistimien tuotanto kuitenkin aloitettiin jo vuonna 1976, jolloin ilmanpuhdistimen työnimeksi valittiin ”Valkoinen Harakka” kuvaamaan puhtautta. Kaikki tuotteet perustuvat sähköiseen ilmanpuhdistusmenetelmään. Vuodesta 2005 alkaen tuotteitten valmistus on ollut Turussa. ==Historia== Elixairin valmistajat: Yrityksen nimi Perustaja Kaupunki Valmistusaika Säätöala Oy Terho Nevalainen Mikkeli 1976– Elixair Oy Terho Nevalainen Mikkeli 1980– Asko-Upo Oy (UFOX) Mikkeli 1985– Allaway Oy Jyväskylä 1986– Elixair Oy Seppo Nikkanen Turku 2005– ==Palkinnot== *Innovation technologique en Restauration 1987. 1. palkinto ja lisäksi ympäristöpalkinto maailman suurimmilla ravintola-alan Equip-Hotel-messuilla Pariisissa. Palkinto myönnettiin sähkösuodatuksen käytöstä teollisuudessa. *Tuottava Idea -voittaja 1979, Kaakkois-Suomi. Tuotteena elektroninen ilmanpuhdistin. Vuosina 1978–1989 kilpailu järjestettiin valtakunnallisena, mutta palkinnot jaettiin alueellisille voittajille. ==Tuotanto== Elixairin tuotanto on Turussa Alfa Centerin teollisuusalueella. Huoneilmapuhdistimien lisäksi Elixair Oy valmistaa sähkösuodatuskennoja ja korkeajännitevirtalähteitä teollisuuden vaativimpaan ilmanpuhdistukseen. Elixairin korkeajännitevirtalähteitä ja suodatinelementtejä käytetään lähes poikkeuksetta kaikissa Suomessa valmistetuissa ilmanvaihtolaitteissa, joissa on sähkösuodin. ==Yhtiön ilmanpuhdistimien toimintaperiaate== Ilmasta suodatetaan ensin karkeimmat hiukkaset, kuten hiukset ja karvat esisuodattimessa. Sähkösuodattimessa ilma kulkee metallirakenteisen (alumiini) suodatinyksikön läpi. Aluksi ilmassa olevat pienhiukkaset varataan korkealla jännitteellä (8 kV). Varattujen hiukkasten kulkiessa heikomman sähkökentän läpi (4 kV), ne poikkeavat ilmavirrasta ja tarttuvat keräinosan levypinnoille. Hiukkasten poiston jälkeen aktiivihiilisuodin poistaa suodatettavasta ilmasta kaasuja ja hajuja. == Lähteet == ==Aiheesta muualla== *Elixair Oy Luokka:Suomalaiset teollisuusyritykset Luokka:Tavaramerkit
Under Construction

Under Construction on rap-artisti Missy Elliottin neljäs studioalbumi. Albumi julkaistiin marraskuussa 2002. == Taustatietoa == Albumi sijoittui ilmestymisviikollaan Billboard 200 -listan kolmannelle sijalle. Albumia on myyty 2,1 kappaletta, joten se on Missy Elliottin myydyin albumi. == Kappaleet == #"Intro/Go to the Floor" - 5:06 #"Bring the Pain" (feat. Method Man) - 2:59 #"Gossip Folks" (feat. Ludacris) - 3:54 #"Work It" - 4:58 #"Back in the Day" (feat. Jay-Z) - 4:55 #"Funky Fresh Dressed" (feat. Ms. Jade) - 3:56 #"Pussycat" - 4:32 #"Nothing Out There for Me" (feat. Beyoncé Knowles) - 3:05 #"Slide" - 3:43 #"Play That Beat" - 3:02 #"Ain't That Funny" - 2:48 #"Hot" - 4:09 #"Can You Hear Me" (feat. Chilli & T-Boz) - 4:29 #"Work It (Remix)" (feat. 50 Cent) - 5:04 == Listasijoitukset == Lista (2002) Sija Australian ARIA Albums Chart 26 Belgian Albums Chart 50 Danish Albums Chart 33 Dutch Albums Chart 71 French Albums Chart 28 German Albums Chart 19 Irish Albums Chart 53 New Zealand Albums Chart 32 Norwegian Albums Chart 36 Swedish Albums Chart 23 Swiss Albums Chart 26 UK Albums Chart 23 U.S. Billboard 200 3 U.S. Billboard Top R&B;/Hip-Hop Albums 2 == Singlet == * "Work It" (22. lokakuuta 2002) * "Gossip Folks" (7. tammikuuta 2003) * "Back in the Day" (2003) * "Pussycat" (2003) == Lähteet == Luokka:Missy Elliottin albumit Luokka:Vuoden 2002 albumit Luokka:Timbalandin tuottamat albumit
Johanna Keinänen

Johanna Anneli Keinänen (s. 12. elokuuta 1968 Heinävesi) on tanssitaiteilija- koreografi, koomikko ja käsikirjoittaja, sekä Tanssiteatteri Minimin, Tahtiteatterin sekä Kuopion Uuden Kesäteatterin perustaja. == Ura == Keinänen valmistui vuonna 1991 tanssinopettajaksi Kuopion konservatoriosta, ja 2000 Tanssitaiteen maisteriksi Teatterikorkeakoulun koreografilinjalta. Hän aloitti vuonna 1991 tanssin- ja teatterintekijänä kuopiolaisessa, yhdessä Liisa Ruuskasen, Anja Lapin, Tommi Huovisen ja Juha Westmanin kanssa perustamassaan Tanssiteatteri Minimissä, joka on tuottanut hänen ohjaamia ja käsikirjoittamia teoksia runsain määrin aina viime vuosiin saakka. Siirryttyään freelanceriksi vuonna 1993 Keinänen on esiintynyt paitsi stand up-koomikkona, näyttelijänä, klovnina, ja vuodesta 1993 eläkeläishahmona Tyyne Kettusena. Hän esiintyi myös televisiosarjassa Salatut Elämät kolmen jakson verran roolissa Kaitsu Pylläkkäisenä vuonna 1999. Keinänen on urallaan tehnyt koreografiat muun muassa Lahden Kaupunginteatterissa vuonna 2018 esitettyyn The Sound of Musiciin, vuonna 2017 esitettyyn Love Me Tenderiin ja vuonna 2016 esitettyyn Housut Pois-esitykseen, sekä vuonna 2010 Kuopion kaupunginteatterissa esitettyyn Kilpakosijat-kansanmusikaaliin. Avajaistuotannossa Kaiken takana on nainen! Matti & Teppo -musikaalissa Keinäsellä oli rooli esityksen ainoana naisena, ja hän vastasi myös musikaalin koreografiasta. Keinänen on käsikirjoittanut Helsingin Kaupunginteatterissa esitetyt teokset AtomiAatos (2016, yhdessä Kimmo Virtasen kanssa), sekä Pako Päiväkodista (2013, yhdessä Kimmo Virtasen kanssa), sekä Kemin kaupunginteatterissa esitetyn teosen Mörköjen yö (2012, yhdessä Kimmo Virtasen kanssa). Lisäksi hän on toiminut ryhmäkäsikirjoittajana yhteensä 15 musiikkinäytelmässä ja -revyyssä. Keinänen asuu nykyisin Tuusulassa. === Palkinnot ja kunniamaininnat === * Moviezone Go Short -palkinto (Go Short – Kansainvälinen lyhytelokuvafestivaali, Nijmegen 2016, Alankomaat) * Kilpailun paras / Paras editointi / Naispääosan näyttelijä - erinomaisuuspalkinto (Depth of Field – International Film Festival Competition 2016, Yhdysvallat) * Palkinto näyttelijän yksilösuorituksesta (Southern Shorts Awards, Yhdysvallat) ==Lähteet== ==Aiheesta muualla== *Johanna Keinäsen nettisivut *Tahtiteatterin nettisivut Luokka:Suomalaiset nykytanssijat Luokka:Suomalaiset koomikot Luokka:Vuonna 1968 syntyneet Luokka:Elävät henkilöt
Paatos

Paatos (, pathos) on antiikin Kreikasta peräisin oleva termi, joka tarkoittaa alun perin jonkin kohteena olemista, kokemista ja kärsimistä. Retoriikassa paatos on yksi kolmesta suostuttelun välineestä eetoksen (ethos) ja logoksen ohella. Paatoksessa on kyse vetoamisesta kuulijan tunteisiin niin, että kuulija on vastaanottavaisempi. Arkikielessä paatoksella tarkoitetaan puheen voimakasta tunneväritystä, johon liittyy usein intomielisyyttä, mahtipontisuutta tai korkealentoisuutta. Tällöin voidaan puhua pateettisuudesta. == Retoriikka == Retoriikassa paatos on yksi kolmesta vaikuttamisen keinosta logoksen ja eetoksen (ethos) ohella. Aristoteles käsitteli näitä teoksessaan Retoriikka retorisen argumentin osatekijöinä. Paatoksella tarkoitetaan usein vetoamista kuulijan tunteisiin: paatos sisältää sen, missä määrin puhuja laittaa omia tunteitaan peliin ja yrittää vedota kuulijoiden tunteisiin saadakseen heidät puolelleen. Paatos voidaan kuitenkin nähdä yhtä lailla vetoamisena kuulijoiden sympatioihin ja mielikuvitukseen. Paatoksen soveltaminen saa aikaan paitsi sen, että kuulijoissa herää voimakkaita tunnetiloja, myös sen, että he samaistuvat puhujan omaan näkökulmaan ja tuntevat samoin kuin puhuja. Näin eetos ja paatos virittävät yhdessä kuulijan johonkin tiettyyn moraaliseen tilaan. Tämä tila vaikuttaa muun muassa siihen, kuinka kuulija tulkitsee puhujan sanoman ja kuinka syvästi hän omaksuu sen itse. Eräs tapa saavuttaa pateettinen vaikutelma on kertomuksen tai tarinan kautta. Näin loogisen argumentin abstraktiot voidaan esittää konkreettisemmin läsnä olevana. Puhujan omaamat arvot, uskomukset ja ymmärrykset ovat epäsuorasti osana kertomusta, ja siirtyvät kuulijoihin. Näin paatos viittaa viestin sekä kuulijoiden tunteissa että mielikuvituksessa tuottamaan vaikutukseen, mikä puolestaan saa kuulijat tekemään jonkun (halutun) päätöksen tai toimimaan jollakin (halutulla) tavalla. == Schillerin estetiikka == Friedrich Schillerin monissa teoksissa esiintyy esteettisenä käsitteenä ilmaisu “ylevä paatos“ (). Schillerin mukaan ylevä paatos viittaa taiteen kontekstissa inhimilliseen vapauteen ja voittoon taistelussa kärsimystä vastaan. Näin paatos ei viittaa enää kärsimiseen itseensä, vaan seuraukseen, jonka kärsimyksen voittaminen tuottaa. Schiller liittää kärsimisen kokemuksen suuriin ajatuksiin ja aatteisiin, kuten vapauden ideaan. Schillerin kuvaus paatoksesta on vaikuttanut sanan nykyiseen käyttöön, jossa kärsimyksen ja muiden negatiivisten tilanteiden voittaminen nähdään paatoksen ilmentymänä. == Katso myös == * Passio == Lähteet == Luokka:Filosofian termit Luokka:Retoriikka
Bob Miller

Robert Michael Miller Jr. (28. syyskuuta 1956 Billerica, Massachusetts – 2. lokakuuta 2020) oli yhdysvaltalainen jääkiekkoilija, joka pelasi NHL:ssä vuosien 1977–1985 aikana. Pelipaikaltaan Miller oli hyökkääjä. Miller pelasi myös kaudella Suomessa, SM-liigassa Oulun Kärpissä. Vuonna 1976 Boston Bruins varasi Millerin neljännellä kierroksella, numerolla 70. Ensimmäisen kauden Miller pelasi NHL:ssä kaudella , ja hänet kaupattiin vuonna 18. helmikuuta 1981 Bruinsista Colorado Rockiesiin. Coloradosta Bostoniin siirtyi Mike Gillis. Millerin NHL-ura päättyi kaudella Los Angeles Kingssiin, jonne hän oli tullut vapaa pelaajana. Kausi oli Millerin ainoa seurassa. Lopulta ura päättyi kaudella 1986–1987 Sveitsin liigassa, HC Sierressä. NHL:ssä Miller pelasi 404 ottelua, joissa hän teki 194 tehopistettä. == Lähteet == * * * ===Viitteet=== Luokka:Yhdysvaltalaiset jääkiekkoilijat Luokka:Boston Bruinsin varaamat pelaajat Luokka:Vuonna 1956 syntyneet Luokka:Vuonna 2020 kuolleet
Amfoterisiini B

Amfoterisiini B on makrolidi. Se on sieni- ja alkueläinlääke. Sitä käytetään Suomessa ja muissakin maissa lähinnä vain vakaviin sieni- tai alkueläintulehduksiin sairaalahoidon yhteydessä. Se annetaan esimerkiksi infuusiona. Amfoterisiiniä B voidaan käyttää muun muassa vakavaan hiivatulehdukseen, mukormykoosiin, Aspergillus- ja punahometartuntoihin eli fusarioosiin. Tarkempia esimerkkejä ovat viskeraalinen leishmaniaasi ja sienten tai alkueläinten aiheuttamat aivokalvontulehdukset. Streptomyces nodosus -aktinobakteerit tuottavat amfoterisiiniä B, joista sitä voidaan eristää. ==Haittavaikutukset== Yleisin haitta infuusioiden aikana ovat kylmänväristykset, kuume ja päänsäryt. Herkillä voi ilmetä matalaa verenpainetta ja anafylaktisia vaikutuksia. Valmisteissa, joissa lääke on liposomeissa, annostelun välittömät vaikutukset ovat vähäisempiä, mutteivät vähennä muita vaikutuksia. Noin 80 %:lla lääkettä saavista ilmenee lääkkeen vaikutuksesta eriasteista munuaisten vajaatoimintaa. Tämä yleensä paranee kuurin loputtua, mutta voi jäädä myös pysyväksi. 25 %:lla ilmenee hypokalemiaa, jota voidaan hoitaa kaliumkloridilla. Hypomagnesemiaa, anemiaa ja veren pH-arvon epätasapainoa (katso alkaloosi ja asidoosi) voi myös ilmetä. Infuusiona lääke ärsyttää suonia ja voi aiheuttaa laskimotulehduksen. Selkäytimeen annetut pistokset voivat aiheuttaa hermovaurioita. Ihovoiteet voivat ärsyttää ihoa. ==Kemia== Amfoterisiini B on kellertävän kiteinen aine. Se ei liukene pH-arvon 6–7 vesiliuoksiin, mutta liukenee pH:n 2 ja 11 liuoksiin, jolloin sen liukoisuus on noin 0,1 mg/ml. Se on liukoinen dimetyyliformamidiin (noin 2–4 mg/ml) ja DMSO:hon (noin 30–40 mg/ml). Amfoterisiini B säilyy kiinteänä ja pH:n 4–10 liuoksissa verrattain pitkään huoneenlämmössä, jos se on suojattuna valolta ja ilmalta. ==Toimintamekanismi== Amfoterisiini B on ionofori. Se muodostaa sienten ja joidenkin alkueläinten solukalvoihin ionikanavia. Kanavissa on 4–12 amfoterisiini B:tä. Kanavien halkaisija on noin 0,7 nm ja syvyys 1,5–2 nm. Kanavien kalvon puoleinen osa on rasvaliukoinen ja kanavan sisäpuoli vesiliukoinen amfoterisiinin B amfolyyttisen rakenteen takia – siinä on pitkä tyydyttymätön ketju ja toisella puolella poolinen hydroksyyliryhmiä sisältävä ketju. Kanavien kautta solukalvojen elintärkeät ionipitoisuuserot tasoittuvat. Tämä tappaa solun. Solukalvoissa amfoterisiini B sitoutuu ergosteroliin voimakkaammin kuin kolesteroliin. Siksi sen vaikutukset kohdistuvat lähinnä sienisoluihin eläinsolujen sijaan. Muun muassa Aspergillus- ja Candida-sienien soluissa on paljon ergosterolia, jota ei ole eläinsoluissa. ==Katso myös== *Nystatiini ==Lähteet== ==Aiheesta muualla== *KEGG: Amphotericin B *HMDB: Amphotericin B Luokka:Sienilääkkeet Luokka:Alkueläinlääkkeet Luokka:Ionoforit Luokka:WHO:n tärkeimmät lääkkeet
This Is Not a Test!

This Is Not a Test! on rap-artisti Missy Elliottin viides studioalbumi. Albumi julkaistiin Yhdysvalloissa 25. marraskuuta 2003. == Taustaa == Albumi sijoittui Billboard 200 -listan 13. sijalle 143,600 kappaleen viikkomyynnillään. Nyt albumia on myyty Yhdysvalloissa 690,000 kappaletta ja se on myynyt platinaa. == Kappaleet == # Kappale Tuottaja(t) Vierailija(t) Sanoittaja(t) Aika 1 "Baby Girl Interlude/Intro" Timbaland, Missy Elliott Mary J. Blige M. Elliott, T. Mosley 2:13 2 "Bomb Intro/Pass That Dutch" Timbaland, Missy Elliott M. Elliott, T. Mosley 3:37 3 "Wake Up" Timbaland, Missy Elliott Jay-Z S. Carter, M. Elliott, T. Mosley 4:06 4 "Keep It Movin" Timbaland, Missy Elliott Elephant Man O. Bryan, M. Elliott, T. Mosley 3:39 5 "Is This Our Last Time" Fabolous M. Elliott, J. J. Jackson, K. Mack, L. Owens 5:26 6 "Ragtime Interlude/I'm Really Hot" Timbaland, Missy Elliott C. Brockman, M. Elliott, T. Mosley 3:30 7 "Dats What I'm Talkin About" Missy Elliott, Nisan Stewart, Craig Brockman R. Kelly C. Brockman, M. Elliott, R. Kelly, N. Stewart 4:48 8 "Don't Be Cruel" Monica & Beenie Man M. Davis, M. Elliott, T. Mosley 4:33 9 "Toyz Interlude/Toyz" C. Brockman, M. Elliott, T. Mosley 2:52 10 "Let It Bump" M. Elliott, T. Mosley 2:50 11 "Pump It Up" Timbaland, Missy Elliott Nelly M. Elliott, T. Mosley, C. Haynes 3:05 12 "It's Real" Missy Elliott, Craig Brockman C. Brockman, M. Elliott 2:52 13 "Let Me Fix My Weave" Timbaland, Missy Elliott M. Elliott, T. Mosley 3:59 14 "Spelling Bee Interlude/Spelling Bee" Timbaland, Missy Elliott M. Elliott, T. Mosley 3:34 15 "I'm Not Perfect" Missy Elliott, Nisan Stewart, Craig Brockman The Clark Sisters C. Brockman, M. Elliott, N. Stewart 3:49 16 "Outro" Timbaland, Missy Elliott Mary J. Blige M. Elliott, T. Mosley 1:21 17 "Pass That Dutch (Kao Pass Brothers Remix)"(Japanin bonuskappale) == Listasijoitukset == Lista (2003) Sija Australian ARIA Albums Chart 39 Austrian Albums Chart 67 Belgian Albums Charts (Flanders) 32 Dutch Albums Chart 44 French Albums Chart 63 German Albums Chart 37 Netherlands Albums Chart 44 New Zealand Albums Chart 35 Swedish Albums Chart 50 Swiss Albums Chart 25 U.S. Billboard 200 13 U.S. Billboard Top R&B;/Hip-Hop Albums 3 UK Albums Chart 49 == Julkaisuhistoria == Maa Päiväys 24\. marraskuuta 2003 Britannia 25\. marraskuuta 2003 == Singlet == * "Pass That Dutch" (14. lokakuuta 2003) * "I'm Not Really Hot" (23. maaliskuuta 2004) == Lähteet == Luokka:Missy Elliottin albumit Luokka:Vuoden 2003 albumit Luokka:Timbalandin tuottamat albumit
Lautsi vastaan Italia

Lautsi vastaan Italia on oikeustapaus, jossa Euroopan ihmisoikeustuomioistuin kehotti vuonna 2009 Italian valtiota poistamaan krusifiksit koulujen seiniltä, mutta ihmisoikeustuomioistuimen suuri jaosto päätti vuonna 2011, että kyseessä ei ole syrjintä ja että krusifikseja ei tarvitse poistaa. Tuomioistuimen päätöksen mukaan krusifiksit rikkovat uskonnonvapautta ja rajoittavat vanhempien oikeutta kasvattaa lapsensa oman vakaumuksensa mukaisesti. Ristiinnaulitunkuvat säädettiin Italiassa pakollisiksi koululuokissa Benito Mussolinin valtakaudella 1920-luvulla. Laki on yhä voimassa, vaikka katolisella kirkolla ei ole vuoden 1984 jälkeen ollut Italiassa virallista valtionuskonnon asemaa. Tapaus siirtyi käsiteltäväksi Euroopan ihmisoikeustuomioistuimessa sen jälkeen kun Italian perustuslakituomioistuin hylkäsi asian käsittelyn. Kanteen nosti suomalaissyntyinen, nykyisin Italiassa asuva Soile Lautsi. Marraskuussa 2009 tehdyssä päätöksessä Euroopan ihmisoikeustuomioistuin kehotti Italiaa poistamaan krusifiksit kouluista. Tuomioistuimen mukaan julkisten koulujen tulee noudattaa tasapuolisuutta opetuksessa, johon osallistuminen on pakollista. Kaikki Italian puolueet ilmoittivat kannattavansa krusifiksien säilyttämistä kouluissa. Corriere della Sera -lehden marraskuussa 2009 tekemän mielipidetiedustelun mukaan 84 prosenttia italialaisista kannatti perinteistä tapaa. Maaliskuussa 2010 julkistettiin, että asia otetaan uuteen käsittelyyn Euroopan ihmisoikeustuomioistuimessa. Tuomioistuimen suuri jaosto käsitteli asian maaliskuussa 2011 ja katsoi, että Euroopan ihmisoikeussopimuksen 1 lisäpöytäkirjan 2 artiklaa ei ollut rikottu eikä ollut tarpeen tutkia EIS 14 artiklan rikkomusta. Tosin sanoen Italian valtiolla oli oikeus pitää krusifikseja luokkahuoneiden seinillä, eikä se ollut sopimuksen 14 artiklan tarkoittamaa syrjintää. == Reaktiot == Euroopan ihmisoikeustuomioistuimen päätöksen ennustettiin muodostuvan merkittäväksi ennakkotapaukseksi muidenkin Euroopan maiden julkisissa kouluissa. Esimerkiksi Yhdysvalloissa koululuokissa ei voi olla ristiinnaulitunkuvia kirkon ja valtion eron vuoksi. Professori Martin Scheininin mukaan krusifiksien kieltäminen julkisten koulujen seinillä muistuttaa tärkeästä rajasta uskonnon pakkosyötölle. Kreikan ortodoksisen kirkon johtaja, arkkipiispa Ieronymos piti tuomioistuimen päätöstä huonona. Hänen mukaansa päätös otti huomioon vain ateistisen vähemmistön oikeudet, mutta jätti huomiotta kristittyjen enemmistön oikeudet.. The Guardianin politiikan toimittaja Michael White ei ymmärtänyt, miksi suomalainen nainen muuttaa Italiaan ja alkaa vastustaa krusifikseja oikeustoimin. Hänen mukaansa katoliset tunnukset ovat yhtä keskeisesti italialaisia asioita kuin ”pizza, mafia, bling ja jalkapallossa huijaaminen”. == Lähteet == == Aiheesta muualla == * Luokka:Euroopan neuvosto Luokka:Kirkon ja valtion ero Luokka:Uskonto ja koulutus Luokka:2000-vuosikymmenen oikeustapaukset Luokka:2010-luvun oikeustapaukset
Etuvartio

Etuvartio (pidemmin etuvartiosto, englanniksi outpost) on joukko, jonka tarkoituksena on valvoa varsinaisen joukon etumaastoa ja varoittaa vihollisesta. Luokka:Taistelutekniikka
White Skull

White Skull on italialainen heavy metal -yhtye. He tulivat tunnetuksi 1995- luvulla kun tekivät ensimmäisen albuminsa. Amerikassa he ovat hyvin tunnettuja. == Jäsenet == * Tony Fonto: Kitara * Elisa Over: Laulaja * Danilo Bar: Kitara * Steve Balocco: Basso * Alex Mantiero: Rummut == Tuotanto == * 1995 – I Won't Burn Alone * 1997 – Embittered * 1999 – Tales from the North * 1999 – Asgard (EP) * 2000 – Public Glory, Secret Agony * 2002 – The Dark Age * 2003 – La Era Oscura * 2004 – The XIII Skull * 2006 – The Ring Of The Ancients * 2009 – Forever Fight * 2012 – Under This Flag * 2017 – Will of the Strong * 2022 – Metal Never Rusts == Aiheesta muualla == * Virallinen sivusto * Luokka:Italialaiset power metal -yhtyeet
Operaatioanalyysi

Operaatioanalyysi on toisen maailmansodan loppuvaiheissa 1944–1945 kehittynyt suunnittelun menetelmä, jonka tarkoituksena oli optimoida Yhdysvaltain ilmavoimien ja Kuninkaallisten ilmavoimien douhetistinen, strateginen ilmapommitustoiminta optimaalisesti Suur-Saksan valtakunnan alueelle. Koska kyse oli logistisesta suunnittelusta, siitä tuli toisen maailmansodan jälkeen myös liiketaloustieteellinen laskentatoimen osa-alue, jolla pyrittiin parantamaan tavaroiden markkinointiin liittyvää jakeluverkostoa. Operaatioanalyysissä käytetään matemaattisina apuvälineinä muun muassa lineaarista optimointia, peliteoriaa ja jonoteoriaa. ==Lähteet== * * Luokka:Seulonnan keskeiset artikkelit
Fuad Muzurović

Fuad Muzurović (, s. 3. marraskuuta 1945) on bosniahertsegovinalainen jalkapallovalmentaja ja entinen puolustaja. == Ura pelaajana == Muzurović pelasi valtaosan urastaan pienessä jugoslavialaisseura FK Jedinstvo Bijelo Poljessa, jonka legendaarisiin puolustajiin hän edelleen kuuluu. Vuonna 1965 hän siirtyi FK Sarajevoon, jossa voitti kaudella 1966–1967 Jugoslavian mestaruuden. Tämän jälkeen hän palasi FK Jedinstvoon, jossa lopetti pelaajauransa 1975. == Ura valmentajana == Valmennusuransa Muzurović aloitti FK Sarajevossa 1977. Hänen johdollaan seura sijoittui kaudella 1979–1980 Jugoslavian liigassa toiseksi häviten mestaruuden Belgradin Punaiselle tähdelle seitsemällä pisteellä. Hän jätti tehtävänsä 1981 ja toimi sittemmin FK Prištinan ja turkkilaisen Adana Demirsporin päävalmentajana. Hän palasi FK Sarajevoon kaudeksi 1991–1992, mutta Bosnian sodan vuoksi pesti jäi lyhyeksi. Vuonna 1995 Muzurović sai kunnian olla ensimmäinen Bosnia ja Hertsegovinan maajoukkueen päävalmentaja. Vaikka hän ei onnistunutkaan luotsaamaan sodan runteleman maan joukkuetta arvokisoihin, jäi Muzurovićin aika historiaan mm. Sarajevossa 3–0 voittoon päättyneestä Tanska-ottelusta. Maajoukkuepestinsä jälkeen Muzurović toimi valmentajana Adanasporissa ja qatarilaisessa Al-Arabi Sports Clubissa. Kauden 2001–2002 talvitauolla hän siirtyi FK Sarajevon peräsimeen ja luotsasi seuran kauden päätteeksi Bosnian ja Hertsegovinan cupin voittajaksi. Tämän jälkeen hän toimi lyhyen aikaa egyptiläisen Al Masryn ja japanilaisen Cerezo Osakan päävalmentajana ilman mainittavaa menestystä. Joulukuussa 2006 Muzurović palasi Bosnia ja Hertsegovinan maajoukkuevalmentajaksi. UEFA EURO 2008: Muzurovic answers Bosnian call Hänen johdollaan Serbia sijoittui EM2008-karsintalohkossaan neljänneksi. Hän sai potkut tehtävistään joulukuussa 2007. Kodro named Bosnia coach == Lähteet == Luokka:Bosniahertsegovinalaiset jalkapallovalmentajat Luokka:Jugoslavialaiset jalkapalloilijat Luokka:Jugoslavialaiset jalkapallovalmentajat Luokka:Vuonna 1945 syntyneet Luokka:Elävät henkilöt
Hong Kong 97

Hong Kong 97 (tyyliteltynä HONGKONG1997) on HappySoftin kehittämä shoot 'em up -peli, joka julkaistiin vuonna Super Nintendo Entertainment Systemille. Peli on saanut huonon maineen huonosta laadustaan. == Juoni == Peli sijoittuu vuoteen 1997, jolloin kiinalaisia alkaa siirtyä Hongkongiin, ja seurauksena on rikollisuuden lisääntyminen. Hongkong lähettää Bruce Leen sukulaisen, Chinin (joka näyttää Jackie Chanilta Wheels on Meals-elokuvassa) tappamaan kaikki 1,2 miljardia kiinalaista. Kiinalaiset lähettävät Chinin perään kuolleen johtajan Tong Shau Pingin (Deng Xiaoping), joka on muutettu aseeksi. Pelin tarkoituksena on tappaa kiinalaiset ja Tong Shau Ping. == Pelaaminen == Pelin tarkoituksena on tappaa kiinalaisia, joita kävelee koko ajan ruudun poikki ylhäältä alas. Joskus tapetut viholliset pudottavat esineitä, joita ovat vihreä pallo, joka tappaa Chinin jos tämä tähän koskee, sekä huumeruiske, joka antaa Chinille hetken voittamattomuuden. Chin kuitenkin kuolee, jos häneen osutaan kerran. Kun aikaa on kulunut tarpeeksi, Tong Shau Pingin pää ilmestyy ruudulle, jonka pelaajan tulee tappaa. Jos pelaaja onnistuu, peli jatkuu samalla tavalla siihen asti, kunnes pelaaja kuolee. Tämän jälkeen ruudulle ilmestyy aito kuva kuolleesta ruumiista, jonka yläpuolella lukee verinen teksti, "Dead Chin", kun taas alhaalla lukee "Chin is DEAD!". Tämän jälkeen tulee lopputekstit ja peli alkaa alusta. Kuva on otettu japanilaisesta New Death File III -Mondo-dokumentista. Peli on eräs harvoista (jopa mahdollisesti ainut) Super Nintendo Entertainment Systemille julkaistuista peleistä, jossa sanotaan englanninkielen kirosana "fucking". == Lähteet == == Aiheesta muualla == * Luokka:1990-luvulle sijoittuvat videopelit Luokka:Super Nintendo Entertainment System -pelit Luokka:Vuoden 1995 videopelit
Pieneläinklinikka

Pieneläinklinikka on yritys, joka tarjoaa eläinlääkäripalveluita. Pieneläinklinikalla työskentelee usein myös yksi tai useampi pieneläinhoitaja. Pieneläinklinikat ovat usein yksityisiä osakeyhtiöitä tai ammatinharjoittajien ylläpitämiä yrityksiä. Pieneläinklinikoilla tarjotaan usein myös muita eläinlääkintään liittyviä oheispalveluita, kuten lemmikkitarvikkeiden tai eläintenruokien myyntiä. Pieneläinklinikoita on myös valtiollisia tai kunnallisia. Suuria pieneläinklinikoita voidaan myös kutsua eläinsairaaloiksi. == Suomalaisia pieneläinklinikoita == * Tuhatjalka -pieneläinklinikkaketju * Animagi -pieneläinklinikkaketju * Univet-pieneläinklinikkaketju * Yliopistollinen eläinsairaala Luokka:Eläinlääketiede
Perunantutkimuslaitos

Perunantutkimuslaitos (Petla) on Säkylän Köyliössä, Räpin koetilan yhteydessä sijaitseva tutkimuslaitos, joka tekee perunoihin ja niiden viljelyyn liittyviä tutkimuksia. Perunantutkimuslaitos on perustettu vuonna 1982 ja toimi helmikuuhun 2011 asti Hämeenlinnan Lammilla. Tämän jälkeen muutti Seinäjoen Ylistaroon ja sieltä Säkylään vuoden 2020 lopulla. == Tutkimus == Perunantutkimuslaitos tutkii mm. lajikkeita, lannoitusta, kasvinsuojelua sekä muuta viljelytekniikkaa ja viljelyntaloutta. Tavoitteena on hankkia tietoa perunan tuotantoedellytyksistä nykyisissä toimintaolosuhteissa. Tutkimusten ja hankkeiden lisäksi Petla tekee sisäisen ja ulkoisen laadun määrityksiä, silmämääräisiä havaintoja ja puhelinneuvontaa. Tutkimuksia tehdään mm. kenttäkokeina, tilakokeina ja tilaselvityksinä. Niitä toteutetaan sekä hankerahoituksella että tilaustutkimuksina. Yhteistyötahoja ovat mm. Helsingin ja Oulun yliopistot, Luonnonvarakeskus (LUKE), Suomen ympäristökeskus sekä luonnonvara-alan ammattikorkeakoulut. Tavoitteena on hankkia perunanviljelijöille, käyttäjille ja päättäjille tietoa perunasta sekä sen tuotantoedellytyksistä. == Tiedotus == Tuottava peruna -lehti on tiedonvälityksessä tärkein osa. Tätä ennen julkaistiin Tärkkelysperuna -lehteä vuoteen 1990 asti. Tuottava peruna ilmestyy neljä kertaa vuodessa ja lukijoita on n. 750. Lehden lisäksi Petla julkaisee tutkimusraportteja, neuvonnallisia julkaisuja sekä tiedotteita. Perunantutkimuslaitos on myös mukana erilaisissa koulutus- ja neuvontatilaisuuksissa. == Ylläpito == Perunantutkimuslaitosta ylläpitää MTK:n sekä tärkkelys- ja ruokaperunateollisuuden perustama Perunantuotannon Tutkimus- ja Kehityssäätiö. Säätiön taustayhteisöjä ovat Maa- ja metsätaloustuottajain Keskusliitto ry (MTK), Svenska Lantbruksproducenternas Centralförbund r.f (SLC), Apetit Oyj, Evijärven Peruna Oy, Finnamyl Oy, Jepuan Peruna Oy / Jeppo Potatis Ab sekä Lapuan Peruna Oy. Säätiön säädekirja on tehty vuonna 1981 ja se rekisteröitiin samana vuonna kuin perunantutkimuslaitoksen toimintakin 1982. == Aiheesta muualla == * Perunantutkimuslaitoksen sivusto * Perunantutkimuslaitoksen Facebook * Perunantutkimuslaitoksen Instagram * Perunantutkimuslaitoksen LinkedIn Luokka:Peruna Luokka:Suomen tutkimuslaitokset
The Cookbook

__NOTOC__ The Cookbook on rap-artisti Missy Elliottin kuudes studioalbumi, joka julkaistiin 4. heinäkuuta 2005. == Taustaa == Albumilta julkaistiin yhteensä kolme singleä, joista ensimmäinen "Lose Control" julkaistiin 27. toukokuuta 2005. Se sijoittui sijalle kolme Billboard Hot 100 -listalla. Toinen single "Teary Eyed" julkaistiin 8. elokuuta 2005. Se menestyi paljon heikommin, kuin edeltäjänsä eikä se saavuttanut listasijoja. Kolmas single "We Run This" julkaistiin 21. helmikuuta 2006 ja se sijoittui 48. sijalle Billboard Hot 100 -listalla. Albumi sijoittui Billboard 200 -listan 2. sijalle. Se on myös myynyt kultaa Yhdysvalloissa ylitettyään 645,000 kappaleen myynnin. Albumi oli myös ehdolla Grammygaalassa parhaana rap-albumina. == Kappaleet == # Kappale Tuottaja(t) Vierailija(t) Sanoittaja(t) Aika 1 Joy Timbaland Mike Jones M. Elliott, M. Jones, T. Mosley 4:49 2 Partytime Timbaland S. Bladd, J. Calloway, M. Elliott, J. Geils, L. Jackson, S. Justman, D. Klein, T. Mosley, R. Salwitz, P. Wolf 3:04 3 Irresistible Delicious Craig Brockman Slick Rick C. Brockman, M. Elliott, E. Sadler, H. Shocklee, R. Walters 4:15 4 Lose Control Missy Elliott Ciara & Fatman Scoop J. Atkins, R. Davis, M. Elliott, C. Harris, C. Hudson, G III Isaacs 3:47 5 My Struggles Qur'an H. Goodman Mary J. Blige & Grand Puba M. J. Blige, L. Bonner, J. Bristol, A. Cleveland, W. Dixon, T. Dofat, M. Elliott Q. Goodman, W. Jeffrey W. Jr. Robinson 2:52 6 Meltdown Scott Storch M. Elliott, S. Storch 4:16 7 On & On The Neptunes D. David, M. Elliott, C. Hugo, R. Walters, P. Williams 4:45 8 We Run This Rhemario "Rio Beats" Webber M. Elliott, J. Lordan, R. Webber 3:25 9 Remember When Missy Elliott C. Brockman, M. Elliott, N. Stewart 4:19 10 4 My Man The Avila Brothers Fantasia 4:12 11 Can't Stop Rich Harrison M. Elliott, R. Harrison 3:49 12 Teary Eyed Warryn Campbell W. Campbell, M. Elliott 3:50 13 Mommy Associates, Keith Lewis M. Elliott, K. Lewis, T. Perez, J. Pizzarro 2:58 14 Click Clack Bangladesh S. Crawford, M. Elliott 2:54 15 Time and Time Again Saint Nick M. Coleman, M. Elliott 3:45 16 Bad Man Craig Brockman Vybz Kartel ja M.I.A. M. Arulpragasm, C. Brockman, M. Elliott, D. Hubert, A. Palmer 5:12 == Listasijoitukset == Lista (2005) Sija Australian ARIA Albums Chart 17 Austrian Albums Chart 34 Belgian Albums Charts (Flanders) 20 Belgian Albums Charts (Wallonia) 22 Dutch Albums Charts 21 European Top 100 Albums 26 French Albums Chart 54 German Albums Chart 19 Irish Albums Chart 47 Netherlands Albums Chart 21 New Zealand RIANZ Albums Chart 20 Norwegian Albums Chart 23 Swedish Albums Chart 41 Swiss Albums Chart 8 U.S. Billboard 200 2 U.S. Billboard Top R&B;/Hip-Hop Albums 2 U.S. Billboard Top Rap Albums 1 UK Albums Chart 33 == Julkaisuhistoria == Maa Päiväys 4\. heinäkuuta 2005 Britannia 5\. heinäkuuta 2005 == Lähteet == Luokka:Missy Elliottin albumit Luokka:Vuoden 2006 albumit Luokka:Timbalandin tuottamat albumit
Amflora

Amflora on geenimuunneltu BASF:n kehittämä peruna. Se on erittäin tärkkelyspitoinen ja jopa limaisen tuntuinen, minkä vuoksi paperiteollisuus käyttää sitä tärkkelysperunana, paperin täyteaineena. Lajike on tarkoitettu myös rehuksi mutta ei ihmisravinnoksi. Siinä, missä tavalliset tärkkelysperunat tuottavat tärkkelyksenä amyloosia ja amylopektiiniä, tuottaa Amflora pääasiassa vain amylopektiiniä. Amfloraa aletaan koeviljellä Suomessa vuonna 2010 Perunantutkimuslaitoksella Hämeenlinnan Lammilla sekä Seinäjoella. Sitä istutetaan 2010 Saksassa noin 20 hehtaarin, Ruotsissa 100 hehtaarin ja Tšekissä noin 150 hehtaarin alueelle. Saksan ja Ruotsin viljelyala menee siemenlisäykseen ja Tšekin teollisuuskäyttöön. http://www.maaseuduntulevaisuus.fi/uutiset/paauutiset/03/fi_FI/basf_hakee_hyvaksyntaa_uusille_gmperunoille_0903/ BASF:n siirtogeenisistä perunalajikkeista Fortuna menee elintarviketeollisuuteen muun muassa perunalastujen raaka-aineeksi. == Katso myös == Perunajauho == Lähteet == == Aiheesta muualla == Luokka:Tärkkelysperunalajikkeet Luokka:BASF Luokka:Geenimuunnellut organismit
Helena Rängman

Paula Helena Rängman (s. 23. syyskuuta 1977 Helsinki) on suomalainen näyttelijä, laulaja, käsikirjoittaja ja ohjaaja. Hänellä on ollut rooleja muun muassa Yle TV2:n sarjoissa Lehmän vuosi, Uusi päivä sekä Kimmo. Rängman on valmistunut Teatterikorkeakoulusta teatteritaiteen maisteriksi vuonna 2002. == Ura == Rängman on näytellyt myös useissa näytelmissä Tampereen Teatterissa, Tampereen Työväen Teatterissa, Kotkan kaupunginteatterissa sekä Rovaniemen teatterissa. Esiintymisen lisäksi Rängman opettaa ja ohjaa harrastajia, nuoria ja lapsia muun muassa Kirkkonummen kunnan kesäleireillä ja Tampereen Nuorisoteatterissa. == Yksityiselämä == Rängman on naimisissa näyttelijä Marko Keskitalon kanssa ja heillä on yksi tytär. == Filmografia == Televisiosarjat Televisiosarjat Televisiosarjat Vuosi Nimi Rooli 2002 Kotikatu Sari 2004 Kotikatu Katariina Kaakko 2005 Rakastuin mä luuseriin Helena 2006–2010 Lehmän vuosi Inga Surakka 2007 Maan mitta nainen kokouksessa 2008 Veljet kuvaama­taidon opettaja 2011–2017 Uusi päivä Marika Ruuskanen-Kuusla 2014–2017 Kimmo Birgitta Törnqvist 2020 Hotel Swan Helsinki Paula 2021 Roba Niina Kummeli esittää: Kontio & Parmas konsultti 2022, 2023 Syke Linda Mäkelä Lyhytelokuvat Lyhytelokuvat Lyhytelokuvat 2000 Taivas tiellä Minna 2010 Niin paljon sinua halusin Pirjo == Lähteet == == Aiheesta muualla == * * * Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Rahaprosessi

Rahaprosessi on taloudenpitäjän rahavirtojen kuvaus. Rahaprosessi kulkee vaihdantataloudessa toiseen suuntaan kuin reaaliprosessi, rahasta vastikkeellisesti tarjotut tavarat ja palvelukset. Luokka:Laskentatoimi
Logos (täsmennyssivu)

Logos voi tarkoittaa seuraavia: * logos, filosofian, retoriikan ja teologian termi * Logos, kulttuurilehti * 58534 Logos, Kuiperin vyöhykkeen kohde
The Girl Is Mine

The Girl Is Mine on yhdysvaltalaisen laulajan Michael Jacksonin ensimmäinen vuoden 1982 albumilta Thriller julkaistu single. Se on kappaleiden ”Say Say Say” ja ”The Man” ohella Jacksonin ja Paul McCartneyn yhdessä laulama. == The Girl Is Mine 2008 == The Girl Is Mine 2008 on alkuperäisen kappaleen uudelleenmiksattu versio vuoden 2008 albumilta Thriller 25. Kappaleessa esiintyy Paul McCartneyn sijaan rap-artisti will.i.am. Kappale julkaistiin albumin ensimmäisenä singlenä 14. tammikuuta 2008. == Lähteet == Luokka:Vuoden 1982 kappaleet Luokka:Michael Jacksonin kappaleet Luokka:Paul McCartneyn kappaleet
Jaakko Ilkka Virtanen

Jaakko Ilkka Virtanen (s. 6. toukokuuta 1961) on suomalainen dokumenttielokuvien tekijä ja lääkäri. Hänen tunnetuimpia elokuviaan ovat Viisi tilannekuvaa (1990), Kuusi tapaa lähestyä naista (1990), Kahdeksan kohtaloa (1992) ja Miehen mitta (1999). Kuusi tapaa lähestyä naista palkittiin Tampereen elokuvajuhlilla. ==Ura== Virtanen opiskeli lääketiedettä Turun yliopiston lääketieteellisessä tiedekunnassa vuosina 1980–1982, mutta keskittyi pian elokuvien maailmaan. Vuonna 1995 hän valmistui taiteen maisteriksi Taideteollisen korkeakoulun elokuvataiteen osastolta. Vuonna 2008 Virtanen aloitti uudelleen lääketieteen opiskelun Turussa ja on valmistunut lääketieteen lisensiaatiksi. Virtanen toimi Mikkelin läänin läänintaiteilijana 1994–1997 sekä tämän jälkeen Tampereen ammattikorkeakoulun elokuvataiteen lehtorina. Virtanen on toiminut tuotantoyhtiö Jaakko Ilkka productionsin omistajana vuodesta 1991.Turun lääketieteenkandidaattiseura: Lääketiedettä vai elokuvia? 24.3.2005. Viitattu 3.3.2010 Hänen perheeseensä kuuluu kolme poikaa. ==Elokuvat== Raivo (1986) on Andy Warhol -mainen minimalismikokeilu kuvista, joissa lyödään lekalla. Liitto (1988) kuvaa oululaisen homoparin elämää, Viisi tilannekuvaa (1990) katkaisuhoitoaseman alkoholistiasiakkaita ja työntekijöitä. Elokuvassa Kuusi tapaa lähestyä naista (1990) haastatellaan kreetalaisia miehiä, jotka tarjoavat seuraa länsimaista lomamatkalle tuleville naisille. Kahdeksan kohtaloa (1992) jatkoi Viiden tilannekuvan teemoja nyt sosiaaliviranomaisten työtä lama-aikana kuvaamalla. Samana vuonna Yle TV2 -kanavan Dokumenttiprojektiin Virtanen toteutti somalipakolaisia ja heidän vastaanottoaan Suomessa kuvaavan dokumentin En ole rasisti, mutta kuitenkin…. Suomen EU-jäsenyyden varmistuttua Virtanen teki dokumentin Suomi-karjan antibioottikuuri (1993), joka kertoi elämästä sotkamolaisilla karjatiloilla samaan aikaan, kun Brysselissä tehtiin isoja päätöksiä. Rakastaa, rakastaa, ei rakasta (1995) pohtii kehitysvammaisten ihmissuhdeasioita, Kaksi tietä Atlantaan (1997) seuraa vammaisurheilijoiden valmistautumista paralympialaisiin. Miehen mitta tarttui rohkeiden miesesiintyjien myötä ajankohtaiseen Viagra- ja potenssikeskusteluun.Eila Anttila: Jaakko Ilkka Virtanen, teoksessa ==Filmografia== * Raivo (1986) * Liitto (1988) * Viisi tilannekuvaa (1990) * Kuusi tapaa lähestyä naista (1990) * Kahdeksan kohtaloa (1992) * En ole rasisti, mutta kuitenkin… (1992) * Suomi-karjan antibioottikuuri (1993) * Kuoleman poika (1994) * Rakastaa, rakastaa, ei rakasta (1995) * Kaksi tietä Atlantaan (1997) * Miehen mitta (1999), ohjaus, käsikirjoitus, tuottaja * Kirjoitan teille täältä maan päältä, 2002, ohjaus, tuottaja, leikkaus, käsikirjoitus * Onko ruoho vihreämpää?, 2003, tuottaja * Mielen tila, 2007, tuottaja * Makula - tarkan näkemisen alue, 2012, ohjaus, tuotanto, käsikirjoitus, kuvaus * Suomen epävirallinen Linja, 2013, tuotanto ==Lähteet== Luokka:Suomalaiset elokuvaohjaajat Luokka:Vuonna 1961 syntyneet Luokka:Elävät henkilöt
King of Pop (albumi)

King of Pop on yhdysvaltalaisen laulajan Michael Jacksonin yhdeksäs kokoelmalevy, joka julkaistiin hänen 50-vuotissyntymäpäiviensä kunniaksi syksyllä 2008. Siitä julkaistiin 26 erilaista versiota. Sony BMG:n alueilla olevien maiden kansalaiset saivat vaikuttaa versioiden kappalelistoihin äänestämällä. Albumia on myyty yli viisi miljoonaa kappaletta. == Suomen- painoksen kappaleet == Luokka:Vuoden 2008 kokoelma-albumit Luokka:Michael Jacksonin kokoelma-albumit
Marko Keskitalo

Marko Tapani Keskitalo (s. 7. kesäkuuta 1970 Kungsbacka, Ruotsi) on Tampereella asuva suomalainen freelance-näyttelijä. Hän on vieraillut lukuisissa teattereissa mm. Tampereen Teatteri, Tampereen Työväen Teatteri, Pyynikin Kesäteatteri, Tampereen komediateatteri, Rovaniemen Teatteri sekä lukuisissa TV-sarjoissa ja elokuvissa Lehmän vuosi, Uusi päivä, Kaikki synnit. Hän työskentelee myös elokuva- ja tv-tuotantojen stunt-tehtävissä. Hän on naimisissa näyttelijä Helena Rängmanin kanssa ja pariskunnalla on yksi lapsi. Marko Keskitalo tutki vuonna 2019 Jupe Keskitalon kanssa yliluonnollisia ilmiöitä TV-ohjelmassa Aaveiden jäljillä. == Lähteet == == Aiheesta muualla == * Luokka:Suomalaiset näyttelijät Luokka:Vuonna 1970 syntyneet Luokka:Elävät henkilöt
Detlef Schrempf

Detlef Schrempf (s. 21. tammikuuta 1963 Leverkusen) on saksalainen entinen koripalloilija. == Ura == Schrempf pelasi nuoruudessaan jalkapalloa. Hän aloitti koripalloilun 13-vuotiaana, mutta alkoi pelaamaan lajia kunnolla vasta 16 vuoden iässä, jolloin hän nousi Bayer Giants Leverkusenin edustusjoukkueeseen. Schrempf pelasi seurassa yhden kauden ajan, jonka jälkeen hän lähti vaihto-oppilaaksi Yhdysvaltoihin. Hän pelasi Centralian lukion joukkueessa sentterinä ja voitti joukkueensa kanssa osavaltion mestaruuden. Vuodet 1982–1985 Schrempf pelasi yliopistokoripalloa Washingtonin yliopistossa, jossa hänet valittiin viimeisenä kautena Pacific-10 Conferencen parhaaksi pelaajaksi. Schrempf osallistui vuoden 1985 NBA:n varaustilaisuuteen, jossa hän oli Dallas Mavericksin kahdeksas varaus. Hän pelasi joukkueessa uransa kolme ensimmäistä kautta, kunnes siirtyi kesken kauden 1988–1989 Indiana Pacersiin. Schrempf tuli tunnetuksi joukkueessa hyvänä kuudentena pelaajana ja hänet valittiin NBA:n vuoden kuudenneksi pelaajaksi vuosina 1991 ja 1992. Vuonna 1993 Schrempf siirtyi Seattle SuperSonicsiin, jonka paidassa hän pääsi kaudella 1995–1996 NBA:n finaaleihin. Ne Seattle hävisi voitoin 4–2 Chicago Bullsille. Vuonna 1999 Schrempf siirtyi Portland Trail Blazersiin pelaten joukkueessa uransa kaksi viimeistä kautta. Kesällä 2006 Schrempf liittyi Seattlen apuvalmentajaksi yhden vuoden mittaisella sopimuksella. == Lähteet == == Aiheesta muualla == *NBA:n pelaajaprofiili Luokka:Saksalaiset koripalloilijat Luokka:Vuonna 1963 syntyneet Luokka:Elävät henkilöt
EMEA

EMEA-lyhententeellä voidaan viitata seuraaviin termeihin: * Maantieteessä lyhenne merkitsee Eurooppaa, Lähi-itää ja Afrikkaa (Europe, the Middle East and Africa) * Euroopan lääkevirasto eli European Medicines Agency, EMA Luokka:Lyhenteet
Lou Costello

Lou Costello oik. Louis Francis Cristillo (6. maaliskuuta 1906 - 3\. maaliskuuta 1959) oli yhdysvaltalainen näyttelijä. Yhdessä Bud Abbottin kanssa he muodostivat Abbott ja Costello -komediaparin, joka oli koossa 1936-1956. Abbottin ja Costellon hajottua, Costello ehti vielä näytellä elokuvassa Neropatti pulassa, ennen kuolemaansa 1959. Lou Costello on saanut kolme tähteä Hollywood Walk of Famelle. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset radionäyttelijät Luokka:Hollywood Walk of Fame Luokka:Amerikanitalialaiset Luokka:Vuonna 1906 syntyneet Luokka:Vuonna 1959 kuolleet
Rapulokki

Rapulokki (Larus atlanticus) eteläamerikkalainen lokki. Se elää Kaakkois- Uruguayssa ja Argentiinassa, mutta lisääntyy vain Argentiinassa. Lajin holotyypin kuvaili Claes Christian Olrog Mar del Platasta 1958.IBC == Lähteet == Luokka:Lokit
Aavikkolokki

Aavikkolokki (Larus modestus, myös Leucophaeus modestus) on eteläamerikkalainen lokki. Sen elinympäristö käsittää Pohjois-Chilen ja mahdollisesti Etelä-Perun sisämaan aavikoita, etenkin Atacaman aavikon. Ruokailevia ja pesimättömiä lintuja tavataan Tyynenmeren rannikolla Ecuadorista Etelä-Chileen. Lajin holotyypin kuvaili Johann Jakob von Tschudi Lurinista Liman eteläpuolelta 1843.IBC == Lähteet == Luokka:Lokit